


LĪGUMS Nr.5.33/58
Par kurināma piegādi Krāslavas novada Izglītības pārvaldei, iepirkuma 3.daļa

Krāslavas novada Izglītības pārvalde, reģistrācijas Nr. 90011337202, adrese Skolas iela 7, Krāslava, Krāslavas novads, LV-5601, vadītājas Lidijas Miglānes personā, kura darbojas uz nolikuma pamata, turpmāk – Pasūtītājs, no vienas puses, un 
Sabiedrība ar ierobežotu atbildību "ADLV", reģistrācijas Nr.41503046009, juridiskā adrese "Mantinieki", Kazanova, Ūdrīšu pagasts, Krāslavas novads, LV-5601, kuru pārstāv valdes loceklis Dainis Zviedrāns, kurš  rīkojas uz Statūtu pamata, turpmāk – Piegādātājs, no otras puses, abi kopā vai katrs atsevišķi turpmāk arī Puses vai Puse, pamatojoties uz Pasūtītāja rīkotā Atklātā konkursa “Malkas piegāde 2026./2027.gada apkures sezonai Krāslavas novada pašvaldības iestāžu vajadzībām” (identifikācijas Nr. DPPA 2026/13), turpmāk tekstā – Iepirkums, rezultātiem un Piegādātāja iesniegto piedāvājumu, turpmāk – Piedāvājums, noslēdz šādu līgumu, turpmāk – Līgums:

1. Līguma priekšmets
0. Pasūtītājs uzdod un Piegādātājs uzņemas saistības pēc Pasūtītāja pieprasījuma un pasūtījuma piegādāt kurināmo malku 1050 m3 (viens tūkstotis piecdesmit kubikmetri) apjomā (turpmāk tekstā – kurināmais), Krāslavas novada Izglītības pārvaldes vajadzībām, saskaņā ar līguma pielikumā pievienotās Tehniskās specifikācijas 3.daļai (1.pielikums) un Tehnisko piedāvājumu (2.pielikums). Vismaz 50 % no piegādājamā apjoma jāpiegādā līdz 30.septembrim.
0. Kurināmā piegādes vieta – saskaņā ar Tehniskās specifikācijas nosacījumiem 3.daļai. Kurināmais var tikt piegādāts atsevišķās partijās pēc Pasūtītāja pieprasījuma.
0. Nepieciešamības gadījumā Pasūtītājs, laikus par to brīdinot  var samazināt pasūtamo kurināmā  apjomu par līdz - 20% (divdesmit procenti).
0. Piegādātājs apliecina, ka tas ir iepazinies ar Pasūtītāja prasībām attiecībā uz kurināmo un tā piegādēm, pilnībā saprot visus apstākļus, tai skaitā vispārējus un konkrētus, kas varētu ietekmēt Līguma summas noteikšanu un kurināmā piegāžu izpildi, un ir ņēmis vērā šos jautājumus, iesniedzot Pasūtītājam finanšu piedāvājumu (3.pielikums). Līguma summa un kurināmā vienas vienības izmaksa nevar tikt palielināta, ja Piegādātājs ar nodomu vai aiz neuzmanības ir kļūdījies kurināmā sagatavošanas un piegāžu izmaksu aprēķinos, kas nepieciešami darba uzdevuma izpildei.
0. Piegādātājs piegādā kurināmo - MALKU Pasūtītāja norādītajā vietā atbilstoši šī līguma noteikumiem 3 (trīs) mēnešu laikā no līguma noslēgšanas dienas.

1. Piegādātāja pienākumi
0. Piegādātājs apņemas uzsākt kurināmā piegādes ne vēlāk kā 5 (piecu) dienu laikā pēc pieprasījuma saņemšanas no Pasūtītāja pilnvarotā pārstāvja un veikt kurināmā piegādi saskaņā ar Tehniskās specifikācijas prasībām un iesniegto Tehnisko piedāvājumu.
0. Piegādātājs apņemas visu līguma darbības laiku nodrošināt kurināmā nepārtrauktu piegādi un izslēgt risku par piegāžu pārtraukšanu tehnisku vai citu iemeslu dēļ, pastāvīgi uzturēt krājumos kurināmā rezervi tādā apjomā, kas saskaņā ar piedāvājumu sedz vairāk kā  1 (vienam) mēnesim Pasūtītājam nepieciešamo kurināmā daudzumu. Piegādātājs apzinās, ka kurināmā piegāžu pārtraukuma dēļ var tikt būtiski apdraudēta apkures nodrošināšana iedzīvotājiem.
0. Piegādātājs nozīmē pārstāvi Līguma izpildes nodrošināšanai un pasūtījumu pieņemšanai, Piegādātāja pārstāvis ne vēlāk kā divas 2 (divas) dienas pirms attiecīgas kurināmā daļas piegādes uzsākšanas, paziņo Pasūtītāja pārstāvim telefoniski vai sūtot e-pasta vēstuli par plānoto kurināmā piegādes laiku.
0. Piegādātājs apņemas veikt savlaicīgu kurināmā piegādi atbilstoši šī līguma noteikumiem.
0. Piegādātājs uzņemas atbildību par zaudējumiem, kuri nodarīti Pasūtītājam un trešajām personām sakarā ar šī Līguma noteikumu pārkāpumu, ja Piegādātājs tajos vainojams.
0. Piegādātājs apņemas Līguma darbības laikā līdz katra tekošā mēneša, kurā veikta kurināmā piegāde, pēdējam datumam, iesniegt Pasūtītājam pārskatu (pavadzīmes) par mēnesī veikto kurināmā piegāžu apjomu.
0. Piegādātājs apņemas par saviem līdzekļiem, pastāvīgi vai izmantojot trešās personas, iegādāties visus materiālus un iekārtas, kas nepieciešami kurināmā piegāžu veikšanai.
0. Piegādātājs kurināmā piegādi veic ar savu vai nomātu transportu bez papildus maksas (tā ir iekļauta kurināmā piegāžu cenās un Līguma summā).
0. Visā līguma darbības laikā Piegādātājam ir pienākums nekavējoši brīdināt Pasūtītāju par neparedzētiem apstākļiem, kādi radušies no Piegādātāja neatkarīgu iemeslu dēļ un kuru dēļ var tikt traucēta šī līguma izpilde.

1. Pasūtītāja pienākumi
0. Pasūtītājs, saņemot piegādātāja paziņojumu par piegādes veikšanu, paziņo Piegādātājam veicamo piegādes apjomu, izpildes secību, un piegādes vietu.
0. Līdz Līgumā paredzēto piegāžu sākumam, Pasūtītājs apņemas sniegt Piegādātājam informāciju, kas nepieciešama Līguma izpildei.
0. Pasūtītājs apņemas pieņemt Piegādātāja piegādāto kurināmo pēc daudzuma un kvalitātes saskaņā ar preču pavadzīmēm - rēķiniem, ja Piegādātāja piegādātais kurināmais, tā daudzums, kvalitāte un termiņi atbilst šajā Līgumā ietvertajām prasībām.
0. Pasūtītāja pienākums ir samaksāt Piegādātājam saskaņā ar šī Līguma noteikumiem, ja Piegādātājs ir izpildījis savas saistības un piegādāts Līgumam atbilstošs kurināmais.
0. Pasūtītājam ir pienākums visā līguma darbības laikā nekavējoši brīdināt Piegādātāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta šī līguma izpilde.
0. Pasūtītājam ir citas normatīvajos aktos noteiktās tiesības un pienākumi.

4. Kvalitāte un daudzums
4.1. Kurināmā kvalitātei jāatbilst Latvijas Republikā spēkā esošām kvalitātes prasībām, normatīvo aktu prasībām un Līguma pielikumā pievienotās Tehniskās specifikācijas 3.dalas prasībām (1.pielikums).
4.2. Saņemot kvalitātei neatbilstošu kurināmo, Pasūtītājam ir tiesības kurināmo nepieņemt.
4.3. Pasūtītājs par nekvalitatīva kurināmā saņemšanu ne vēlāk kā 3 (trīs) darba dienu laikā rakstiski paziņo Piegādātājam, kam nekvalitatīvais kurināmais atbilstoši Līguma 4.6. punkta noteikumiem jāaizstāj ar Līgumam atbilstošu kvalitatīvu kurināmo.
4.4. Kurināmā pieņemšanu pēc daudzuma un kvalitātes veic Pasūtītāja pārstāvis. Piegādātā kurināmā pieņemšana tiek izdarīta vienlaicīgi ar katras atsevišķās piegādātā kurināmā partijas (kravas) pavadzīmes-rēķina sastādīšanu. Kurināmā kvalitāti novērtē atbilstoši šāda veida kurināmā kvalitātes standartiem un pēc daudzuma  - dabā atbilstoši klātpievienotajam piegādātā kurināmā aprakstam un specifikācijai.
4.5. Ja, saņemot kurināmo, tiek atklāti tās trūkumi, bojājumi vai citāda neatbilstība šī Līguma nosacījumiem, Pasūtītājs par konstatētajiem pārkāpumiem sastāda defektu aktu un par to paziņo Piegādātājam.
4.6. Konstatējot kādu no šī līguma 4.3 – 4.5. punktos minētajiem apstākļiem, Pasūtītājs pēc defekta akta sastādīšanas informē Piegādātāju par kurināmā kvalitātes neatbilstību līguma noteikumiem. Piegādātājam par saviem līdzekļiem, ne vēlāk kā 10 (desmit) kalendāra dienu laikā, nekvalitatīvi piegādātā kurināmā vietā jāpiegādā kurināmo, kas atbilstu šajā Līgumā noteiktajam uzdevumam.
4.7. Piegādātājs atbild par piegādājamā kurināmā pilnīgu vai daļēju bojāju vai bojāšanās risku līdz tā nodošanai Pasūtītājam.

5. Cena, līguma summa  un norēķinu kārtība
5.1. Piegādātājs, atbilstoši tā finanšu Piedāvājumam konkursā, visu Līguma darbības laiku piegādā Pasūtītājam līguma priekšmetā minēto kurināmo par vienības cenu: EUR 51,44 (piecdesmit viens euro un 44 centi) neieskaitot Pievienotas vērtības nodokli (turpmāk-PVN).
5.2. Līguma priekšmetā paredzēto kurināmā  piegāžu kopēja līguma summa sastāda EUR 54012,00 (piecdesmit četri tūkstoši divpadsmit euro un 00 centi) apmērā neieskaitot PVN, turpmāk šā līguma tekstā saukta līguma summa.
5.3. Parakstot šo līgumu, Piegādātājs apliecina, ka pilnībā ir iepazinies ar Pasūtītāja prasībām attiecībā uz kurināmā piegādēm, noteikumiem un  prasībām, kas attiecināmi uz līgumā noteikto piegāžu veikšanu un kā pieredzējis speciālists iekļāvis Līguma kopējā summā visas izmaksas, kas saistītas ar šo prasību ievērošanu un izpildi.
5.4. Pasūtītājs apņemas samaksāt par piegādāto kurināmo Piegādātājam pēc tā piestādītā rēķina, kas pamatots ar kurināmā piegādes pavadzīmēm.
5.5. Pasūtītājs pieņem elektronisko rēķinu, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
5.5.1. Visus rēķinus Piegādātājs nosūta Pasūtītājam kā elektronisko rēķinu uz e-adreses apakšadresi:  EINVOICE_KNIP@90011337202.
5.6. Pasūtītājs par piegādāto kurināmo samaksu veic pamatojoties uz Piegādātāja izrakstīto rēķinu euro (EUR), un pārskaitot rēķinā norādīto summu uz Piegādātāja norēķinu kontu ne vēlāk kā 30 (trīsdesmit) dienu laikā no rēķina saņemšanas dienas.

6. Pušu mantiskā atbildība
6.1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un šo Līgumu.
6.2. Gadījumā, ja Piegādātāja piegādātais kurināmais neatbilst Tehniskās specifikācijas prasībām, Pasūtītājam ir tiesības nepieņemt piegādāto kurināmo un piemērot līgumsodu 30% (trīsdesmit procenti) no kravas pavaddokumentos uzskaitītās kurināmā kravas vērtības. Bez tam Piegādātājs atlīdzina Pasūtītājam zaudējumus, kas radušies nekvalitatīva kurināmā pārdošanas dēļ, tai skaitā izdevumus, kas Pasūtītājam radušies, samazinot ražotā siltumenerģijas daudzumu piegādātājiem.
6.3. Ja Piegādātājs kavē kurināmā piegāžu laiku, kā rezultātā Pasūtītājam rodas zaudējumi saistībā ar savlaicīgas un kvalitatīvas apkures nenodrošināšanu  patērētajiem, Piegādātājs maksā Pasūtītājam līgumsodu 0,5% (nulle komats pieci procenti) apmērā no Līguma summas par katru kavēto dienu un sedz visus zaudējumus, kas Pasūtītājam radušies tā rezultātā, bet ne vairāk kā 10% (desmit procenti) no kopējas Līguma summas bez PVN.
6.4. Ja Pasūtītājs neveic samaksu par piegādāto kurināmo Līgumā noteiktajā termiņā, tad tas Piegādātājam maksā līgumsodu 0,5% (nulle komats pieci procenti) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no Līguma summas bez PVN.
6.5. Līguma pirmstermiņa laušanas gadījumā, ja tas nav saistīts ar Pasūtītāja nepienācīgu saistību izpildi, vai Līgums tiek pārtraukts Līguma 8.3.1. un/vai 8.3.2. un/vai 8.3.3. punktos minēto iemeslu dēļ, Piegādātājs apņemas 15 (piecpadsmit) kalendāra dienu laikā no paziņojuma saņemšanas par līguma laušanu samaksāt Pasūtītājam līgumsodu 5% (piecu procentu) apmērā no Līguma summas, kā arī atlīdzināt Pasūtītājam visus ar Līguma pirmstermiņa laušanu saistītos zaudējumus.
6.6. Uz šī Līguma pamata aprēķinātie līgumsodi Pusēm ir jānomaksā 30 (trīsdesmit) dienu laikā, skaitot no dienas, kad Puse, kurai jāmaksā līgumsods, ir saņēmusi rēķinu par noteikto līgumsodu. Pasūtītājam ir tiesības vienpersoniski normatīvajos aktos noteiktajā ieskaita kārtībā samazināt Piegādātājam maksājamo summu tādā apmērā, kādā ir Piegādātājam līguma ietvaros aprēķinātā līgumsoda summa. Pasūtītājs ir tiesīgs un Piegādātājs tam piekrīt no Piegādātāja pienākošos līgumsoda summu ieturēt no jebkura maksājuma, kas Pasūtītājam saskaņā ar Līgumu jāveic Piegādātājam.
6.7. Jebkura šajā līgumā noteiktā Līgumsoda samaksa neatbrīvo Puses no to saistību pilnīgas izpildes.

7. Piemērojamais likums un strīdu izšķiršanas kārtība
7.1. Līgums sastādīts un tam piemērojami spēkā esošie Latvijas Republikas normatīvie akti.
7.2. Jebkuras nesaskaņas, domstarpības vai strīdi, kas var rasties šī līguma izpildes gaitā vai atsevišķu tā punktu izpratnē, tiek risināti sarunu ceļā, un to atrisinājums tiek noformēts rakstveidā.
7.3. Ja 14 (četrpadsmit) kalendāra dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no Pusēm ir saņēmusi rakstisku pretenziju.

8. Līguma darbības termiņš, grozījumi un līguma izbeigšana
8.1. Līgums stājas spēkā ar tā parakstīšanas brīdi. Līguma izpildes termiņš –  3 (trīs) mēneši no līguma noslēgšanas dienas vai līdz Līguma saistību izpildei nepārsniedzot Līgumā noteikto termiņu.
vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm saskaņā ar Līguma noteikumiem, to lauž vienpusēji.
8.2. Līgums var tikt lauzts šajā Līgumā un Publisko iepirkumu likuma 64.pantā noteiktajā kārtībā vai Pusēm savstarpēji vienojoties.
8.3. Pasūtītājs var ar rakstveida paziņojumu Piegādātājam par saistību neizpildīšanu, lauzt visu Līgumu vai tā daļu:
8.3.1. ja Piegādātājs nav izpildījis kādas savas saistības saskaņā ar Līgumu, vai neievēro normatīvo aktu prasības vai nespēj izpildīt Pasūtījumu – ar nosacījumu, ka Piegādātājs 10 (desmit) kalendāra dienu laikā no attiecīgā Pasūtītāja rakstiska paziņojuma saņemšanas nav novērsis izdarīto pārkāpumu;
8.3.2. Piegādātājs atsakās piemērot vai nepiemēro Līguma 5.1. punktā noteiktās kurināma pārdošanas cenas;
8.3.3. ir uzsākta Piegādātāja likvidācija vai reorganizācija, vai arī Piegādātājs ir atzīts par maksātnespējīgu;
8.4. Līgumā 8.3. punktā minētā Līguma laušana neierobežo Pasūtītāja tiesības uz zaudējumu atlīdzību un/vai līgumsodu.
8.5. Gadījumā, ja Pasūtītājs nokavē maksājumu veikšanas termiņu par 30 (trīsdesmit) kalendāra dienām, Piegādātajam ir tiesības ar ierakstītu vēstuli vai ar e-pasta vēstuli, brīdināt Pasūtītāju par vienpusēju pirmstermiņa līguma laušanu. Ja Pasūtītājs 10 (desmit) kalendāra dienu laikā pēc paziņojuma saņemšanas neveic nokavēto maksājumu, tad Piegādātājs ir tiesīgs vienpusēji lauzt līgumu, kā arī saņemt no Pasūtītāja līgumsodu.
8.6. Pirms līguma laušanas Pasūtītājs norēķinās ar Piegādātāju par līdz brīdinājuma iesniegšanai saņemto kvalitatīvo kurināmo atbilstoši piestādītajiem rēķiniem, un Puses veic citas darbības, lai izbeigtu no līguma izrietošās tiesiskās attiecības.
8.7. Gadījumā, ja Līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojama Līguma laušanā, ir jāatlīdzina otrai Pusei zaudējumi, kas tai rodas saistībā ar Līguma laušanu. 
8.8. Atbilstoši Starptautisko un Latvijas Republikas nacionālo sankciju likuma 11.1 pantā noteiktajam, Pasūtītājam ir tiesības, rakstveidā paziņojot Piegādātājam, vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.9. Līgumu var grozīt tikai ar Pušu rakstisku vienošanos, saskaņā ar Publisko iepirkumu likuma 61.pantā noteikto. Līguma grozījumi pievienojami Līgumam, un tie kļūst par Līguma neatņemamu sastāvdaļu.
8.10. Līguma darbības laikā nav pieļaujami būtiski Līguma grozījumi, izņemot Līkumā minētajos gadījumos. 
8.11. Būtiski Līguma grozījumi pieļaujami, iestājoties apstākļiem, kas atbilst jebkuriem no Publisko iepirkumu likuma 61.panta trešajā daļā minētajiem priekšnoteikumiem. 

9. Personāls un apakšuzņēmēji 
9.1. Piegādātājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus un personālu Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
9.2. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste ir pieļaujama saskaņā ar Publiska iepirkumu likuma 62.pantu.
9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām; 
9.3.2. [bookmark: _Hlk124760182]tiek nomainīts apakšuzņēmējs, uz kura iespējām Iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Piegādātājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktu minētajiem pretendentu izslēgšanas gadījumiem;
9.3.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000,00 (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktu  minētajiem pretendentu izslēgšanas gadījumiem;
9.3.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. 
9.6. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
9.7. Piegādātājs nodrošina, ka apakšuzņēmējs tam uzticēto pakalpojuma daļu nenodos tālāk bez Pasūtītāja rakstiskas piekrišanas.

10. Nepārvarama vara
10.1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, epidēmijas, karantīnas ierobežojumi un preču pārvadājumu aizliegumi.
10.2. Ja izceļas nepārvaramas varas situācija, Piegādātājs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Piegādātājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. Jebkurai no Pusēm ir tiesības vienpusēji pārtraukt līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk kā  3 ( trīs) mēnešus.

11. Citi noteikumi
11.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses.
11.2. [bookmark: OLE_LINK5]Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
11.3. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
11.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
11.5. Līgums, tā noteikumu saturs, kā arī visa informācija, kuru Pusei atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot normatīvajos aktos paredzētos gadījumus. 
11.6. Visiem paziņojumiem, ko Puses sūta viena otrai saskaņā ar Līgumu ir jābūt nodotiem personīgi vai nosūtītiem ar elektronisko parakstu  uz oficiālo e-pasta adresi. 
11.7. Puses fizisko personu datus apstrādā un glabā, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes 2016. gada 27. aprīļa regulu (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
11.8. Gadījumā, ja kāda no Pusēm maina savu juridisko adresi  vai bankas rekvizītus, tas ne vēlāk kā 10 (desmit) kalendāra dienu laikā rakstiski paziņo par to otrai Pusei.
11.9. Pasūtītājs par pilnvarotiem pārstāvjiem šī līguma izpildes laikā līguma priekšmeta 3.daļas izpildei nozīmē:
	Nr.p.k.
	Piegādes vieta (adrese)
	Apjoms
m3
	Piegādes laiks 
	Kontaktpersona, vārds, uzvārds, tālr., e-pasts

	3.daļa. Malkas piegāde Krāslavas novada Izglītības pārvaldei
	

	1.
	"Aleksandrovas skola", Aleksandrova, Konstantinovas pag., Krāslavas nov.
	500
	Pēc pasūtītāja pieprasījuma             (2026.g. augusts - oktobris)
	Skolas direktore
Tatjana Kromāne
/…/
 aleksandrova@kraslava.lv


	2.
	"Gaismēni", Ezernieki, Ezernieku pag., Krāslavas nov.
	400
	Pēc pasūtītāja pieprasījuma             (2026.g. augusts - oktobris)
	Skolas direktors Aleksands Gžibovskis ezerniekuskola@kraslava.lv, /…/

	3.
	Skolas iela 1, Robežnieki, Robežnieku pag., Krāslavas nov.
	150
	Pēc pasūtītāja pieprasījuma             (2026.g. augusts - oktobris)
	Skolas direktore Marija Micķeviča, varaviksne@kraslava.lv, /…/



11.10. Piegādātājs par pilnvaroto pārstāvi šī līguma izpildes laikā nozīmē valdes locekli /…/
11.11. Pušu pilnvarotie pārstāvji atbild par līguma izpildes uzraudzīšanu un kontroli, tai skaitā, par kurināmā pavadzīmes un rēķina sastādīšanu, iesniegšanu un parakstīšanu atbilstoši šā līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
11.12. Līguma izpildē Piegādātājam ir pienākums ievērot un izpildīt iepirkuma dokumentācijā (nolikums, atbildes uz pretendentu jautājumiem, tehniskā specifikācija, piedāvājums) norādītas prasībās. Iepirkuma dokumentācija  pieejama Elektronisko  iepirkuma sistēmā, adresē: https://www.eis.gov.lv/EKEIS/Supplier/Procurement/176423.
11.13. Līguma oriģināls ir elektroniskā formātā, abpusēji parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
11.14. Līgumam ir pievienoti 3 (trīs) pielikumi, kas ir tā neatņemama sastāvdaļa:
11.14.1. tehniskais specifikācija - 1.pielikums;
11.14.2. tehniskais piedāvājums - 2.pielikums;
11.14.3. finanšu piedāvājums - 3.pielikums.

12. Pušu rekvizīti un paraksti

	Pasūtītājs
	Piegādātājs

	
	

	Pasūtītājs
	Piegādātājs

	Krāslavas novada Izglītības pārvalde, 
reģ.Nr. 90011337202, 
juridiskā adrese Skolas iela 7, Krāslava, Krāslavas novads, LV-5601
Banka: Valsts kase
Kods: TRELLV22   
Konts: LV44TREL981429200200B  
izglitiba@kraslava.lv  
+371 65620025

	Sabiedrība ar ierobežotu atbildību "ADLV"
reģistrācijas Nr.41503046009
juridiskā adrese "Mantinieki", Kazanova, Ūdrīšu pagasts, Krāslavas novads, LV-5601
/…/


	______________________ L.Miglāne
	____________________D.Zviedrāns













1.pielikums
 Līgumam Nr./…/


TEHNISKĀ SPECIFIKĀCIJA 
ATKLĀTAM KONKURSAM
“Malkas piegāde 2026./2027.gada apkures sezonai Krāslavas novada pašvaldības iestāžu vajadzībām”
(identifikācijas Nr. DPPA 2026/13)

1. – 5. IEPIRKUMA DAĻAS

1. Kurināmā tehniskie parametri:

· lapu koku un skuju koku malka (skuju koku malka– ne vairāk kā 10 %, apses malka – ne vairāk kā 15 %  no kopējā piegādājamā daudzuma attiecīgajā adresē);
· malkas apjoma koeficients -0,60;
· malkas garums – 3 m +/- 0,1 m; diametrs 6 - 40 cm (malkas diametrā no 6 līdz 10 cm – ne vairāk kā 20% no kopējā piegādājamā daudzuma attiecīgajā adresē);
· pieļaujamā trupe līdz 5% no kravas kopējā apjoma;
· malkai jābūt minimāli sazarotai.

2. Kurināmā kopējais apjoms pa daļām: 
	Daļas Nr.
	Daļas nosaukums
	Apjoms
m3

	1.
	Malkas piegāde Dagdas pilsētas un pagastu apvienībai - I
	1170

	2.
	Malkas piegāde Dagdas pilsētas un pagastu apvienībai - II
	1620

	3.
	Malkas piegāde Krāslavas novada Izglītības pārvaldei
	1050

	4.
	Malkas piegāde Krāslavas novada Labklājības pārvaldei
	100

	5.
	Malkas piegāde Krāslavas pagastu apvienības pārvaldei
	1645



3. [bookmark: _Hlk192848333]Kurināmā piegādes adreses un apjoms atbilstoši pasūtītāja pieteikumam:
	Nr.p.k.
	Piegādes vieta (adrese)
	Apjoms
m3
	Piegādes laiks 

	1.daļa. Malkas piegāde Dagdas pilsētas un pagastu apvienībai – I
/…/

	2.daļa. Malkas piegāde Dagdas pilsētas un pagastu apvienībai – II
/…/

	3.daļa. Malkas piegāde Krāslavas novada Izglītības pārvaldei

	1.
	"Aleksandrovas skola", Aleksandrova, Konstantinovas pag., Krāslavas nov.
	500
	Pēc pasūtītāja pieprasījuma             (2026.g. augusts - oktobris)

	2.
	"Gaismēni", Ezernieki, Ezernieku pag., Krāslavas nov.
	400
	Pēc pasūtītāja pieprasījuma             (2026.g. augusts - oktobris)

	3.
	Skolas iela 1, Robežnieki, Robežnieku pag., Krāslavas nov.
	150
	Pēc pasūtītāja pieprasījuma             (2026.g. augusts - oktobris)

	4.daļa. Malkas piegāde Krāslavas novada Labklājības pārvaldei
/…/



4. Kurināmā piegādes nosacījumi:
4.1. Piegādātājam jānodrošina piegādāto kurināmo izkraušana un novietošana pasūtītāja norādītajā adresē. 
4.2. Kurināmā piegādes un izkraušanas izmaksas jāiekļauj vienības cenā.
4.3. Piegāde jāveic pa daļām pēc Pasūtītāja pieprasījuma. Vismaz 50 % no piegādājamā apjoma jāpiegādā līdz 30.septembrim. Piegādātājam jāveic kurināmo piegāde ne vēlāk kā 7 (septiņu) dienu laikā pēc pasūtījuma saņemšanas dienas. Pasūtītājs pasūtījumu veic, nosūtot pieprasījumu uz e-pastu, vai pa telefonu. 
4.4. Pasūtītājs ir tiesīgs samazināt piegādājamā kurināmā apjomu par 20%.




*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
